OpenLLM-France/wikimedia huggingface dataset:
# Oison

Oison Frantziako udalerria da, Loiret departamenduan dagoena, Erdialdea-Loira Harana eskualdean. 2013an 124 biztanle zituen.

## Demografia
### Biztanleria

2007an Oison udalerrian erroldatutako biztanleak 124 ziren. Familiak 52 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 20 seme-alabarik gabeko familiak ziren eta 20 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 58 etxebizitza zeuden, 52 familiaren etxebizitza nagusia ziren, 4 bigarren erresidentzia ziren eta 2 hutsik zeuden. Etxebizitza guzti hauek 58etxeak ziren. 52 etxebizitza nagusietatik 46 bere jabearen bizilekua ziren, 5 alokairuan okupaturik zeuden eta 2 doan lagata zeuden; 2 etxek gela bat zuten, 3 etxek bi zituzten, 7 etxek hiru zituzten, 15 etxek lau zituzten eta 26 etxek bost zituzten. 37 etxek euren parking plaza propioa zuten azpian. 22 etxetan ibilgailu bat zegoen eta 25 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Oison udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 4 | 80-84 | 0 |
| 4 | 75-79 | 8 |
| 0 | 70-74 | 0 |
| 0 | 65-69 | 0 |
| 8 | 60-64 | 8 |
| 4 | 55-59 | 0 |
| 4 | 50-54 | 0 |
| 0 | 45-49 | 4 |
| 8 | 40-44 | 4 |
| 4 | 35-39 | 0 |
| 12 | 30-34 | 16 |
| 4 | 25-29 | 8 |
| 8 | 20-24 | 0 |
| 4 | 15-19 | 0 |
| 0 | 10-14 | 4 |
| 0 | 5-9 | 8 |
| 8 | 0tik 4ra | 12 |

## Ekonomia

2007an lan egiteko adina zuten pertsonak 74 ziren, horien artean 59 aktiboak ziren eta 15 inaktiboak ziren. 59 pertsona aktiboetatik 57 lanean zeuden (27 gizon eta 30 emakume) eta 2 langabezian zeuden (2 emakume eta 2 emakume). 15 pertsona inaktiboetatik 9 erretiraturik zeuden, 4 ikasten zeuden eta 2 "bestelako inaktibo" gisa sailkaturik zeuden.

### Diru sarrerak

2009an Oison udalerrian 56 unitate fiskal zeuden, 133 pertsonek osaturik. Pertsona bakoitzeko diru-sarrera fiskalaren mediana urteko 21.442 euro zen.

### Ekonomia jarduerak

2000. urtean Oison udalerrian 9 nekazaritza-ustiategi zeuden, 1.143 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q632913
* Multimedia: Oison (Loiret) / Q632913
# Nizeforo I.a Logoteta

Nizeforo I.a (antzinako grezieraz: Νικηφορος; 760 aldean - Pliska, 811ko uztailaren 26a), izengoitiz Logoteta, 802-811 bitartean Bizantziar Inperioko enperadorea izan zen.

## Bizitza

Erresumako altxorraren arduradun (logoteta) izan zen Irene enperatrizak aginpidea izan zuen bitartean. 802an estatu-kolpea jo eta enperadore izendatu zuen bere burua. Erresumako zerga-bilketa aldatu eta nahitaezko soldadutza ezarri zuen. 805ean eslaviarrak matxinatu ziren Patrasen, baina Nizeforo I.ak mendean hartu zituen eta Balkanetako penintsula berreskuratu zuen Bizantzioko Inperioarentzat. 807. urtean arabiarrek bizantziarrak azpiratu zituzten eta Nizeforo I.ak zergak ordaindu behar izan zizkion Harun al-Raxidi. 811n bulgariarrei eraso zien, baina Krum bulgariar khanak bizantziarrak garaitu zituen, eta Nizeforo hil zuen; edontzi bat egin zuen haren burezurrarekin.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q208754
* Multimedia: Nicephorus I / Q208754
# Nizeforo Dukiano

Nizeforo Dukiano (grezieraz: Νικηφόρος Δουκειανός, italieraz: Nikeforo Dulchiano; (? - 1040) Italiako katapana izan zen 1039tik 1040ra bitarte. Arduino Lombardiarraren matxinada sortzen ikusi zuen, baina ez bere garapena, lehenago hil baitzen. Ascoli Satrianon erail zuten 1040an eta matxinada indartu zen.
# Nizeforo Fokas Zaharra

Nizeforo Fokas (grezieraz: Νικηφόρος Φωκᾶς, Nikēphoros Phōkas; heriotza, 895-6 edo circa 900), normalki Zaharra deitua bere biloba zen Nizeforo II.a Fokas enperadorearengandik bereizteko, bizantziar jeneral garrantzitsua izan zen IX. mendean, eta Fokas familiaren lehen kide garrantzitsua. Gaztea zelarik Basilio I.a Mazedoniarraren guardia pertsonalean (manglabita) hartu zuten, eta hortik azkar igo zen protostrator titulua eta, ondoren, Charsianongo gobernadore izan zen. Hortxe Arabiarren aurkako gerratan arrakasta handia izan zuen. 886. urtearen inguruan Italiako hegoaldera espedizio garrantzitsua gidatu zuen, eta bere garaipena dela eta penintsulan bizantziar berpiztearen hasi zen.
Bere itzuleraren ondoren Eskolen Domestikoa izendatu zuten, berez armada guztiaren komandante nagusia. Kargu horretan arabiarren aurkako garaipena lortu zuen ekialdean eta Simeon I.a Bulgariakoaren aurka Balkanetan.
895/6an hil zen, edo, agian, 900. urtearen inguruan. Bere garaikideek laudorio handiak eskaini zizkioten bere gaitasun eta karakter militarra zela eta. Bere bi semeek, Bardas eta Leo, ondorengotza eskuratu zuten Eskolen Domestiko gisa. Bere biloba Nizeforo eta Leon jeneral izan ziren, lehenengoa enperadore titulua izan zuen 963-969 urteen artean, arabiarren aurkako gerratan galdutako hainbat probintzia berreskuratuz.
# Nizeforo III.a Botaniates

Nizeforo III.a Botaniates (grezieraz: Νικηφόρος Βοτανειάτης; c. 1002-1081eko abenduaren 10a) Bizantziar Inperioko enperadorea izan zen, 1078 eta 1081 bitartean.
Anatoliako themako strategosa zen Mikel VII.a Dukasek abdikatu egin zuenean. Matxinatu eta Maria Bagrationi enperatriz ohia ezkondu zuen. Nizeforok ezin zuen Inperioren gainbehera gelditu eta Alexio I.a Komnenok tronutik bota zuen.
* Datuak: Q41689
* Multimedia: Nikephoros III / Q41689
# Nizetas Koniates

Nizetas Koniates (grezieraz: Νικήτας Χωνιάτης; 1155-1215 edo 1216), Nizetas Kominatus ere deitua, historialari bizantziar bat izan zen.
Miguel Akominatus historialariaren anaia zen, hau, Atenasko artzapezpiku izatera iritsi zelarik. Bere anaiaren babespean, hasiera batean politikan aritu zen, eta zenbait kargu lortu zituen Angelos dinastiaren garaian (horien artean "logoteta handia" edo kantzilerra) eta Filipopoliseko themako gobernari izan zen garai kritiko batean.
Konstantinopla, Laugarren Gurutzadan, 1204an erori ondoren, Nizeara ihes egin zuen, non Nizeako enperadorea zen Teodoro I.a Laskarisen gortean ezarri zen, literaturan buru-belarri arituz. 1215 edo 1216an hil zen. Bere lanik garrantzitsuena, Historia da, 1118tik 1207 arteko garaia hartzen duena, Ana Komnenaren Alexiada liburua amaitzen den toki berean hasten delarik.
Bere estiloa erretorikoa eta loratua den arren, lanak, balio dokumental handia du, lekuko izan zen edo lekuko izan zirenen ahotik entzundako gertaerak kontatzen baititu. Lanaren zatirik interesgarriena, Konstantinoplaren konkista kontatzen duena da. Latindarrek hautsitako estatuei buruzko bere tratatu laburra (egungo forman, beharbada, beranduagoko egileren batek aldatua) bereziki interesgarria da arkeologoentzat. Bere lan teologikoa (Thesaurus Orthodoxae Fidei), oso-osorik eskuz idatzia mantentzen den arren, soilik zati bat argitaratu da. XII. mendeko heresiak eta idazle heretikoak ezagutzeko autoritaterik nagusienetako bat da.

## Fikzioan

Nizetas, Umberto Ecok hartzen du bere Baudolino eleberri historiko-fantastikoan agertzen diren pertsonaia nagusietako bat bezala, testuinguru historiko bezala, Laugarren gurutzadan Konstantinoplaren konkista duena.
* Datuak: Q297340
# Nizhnekamsk urtegia

Kama beheko urtegia edo Nizhnekamsk urtegia (errusieraz: Нижнекамское водоранилище; tatarera zirilikoz: Түбән Кама сусаклагычы; tatarera latinez: Tübän Kama susaqlağıçı) Kama ibaiko ur-jauzi hidroelektrikotik urtegirik beherena da. Errusiar Federazioko Tatarstanen, Udmurtia, Baxkortostan eta Permeko Kraitik pasatzen da. Urtegia 1978-81an itsas mailatik 62 metrotara heldu zen, Kama zentral hidroelektrikoa egin eta gero. Ur maila ibaian gora dauden uharkenen araberakoa da (Kama eta Votkinsk urtegiak). Urtegi honek 1084 km² dauka eta 2,8 bilioi metro kubikoa. Bere luzera Kama ibaian 185 km-koa eta Belaian 157 km-koa. Urtegia ere ur hornikuntzarako, ureztatzeko eta arrantzatzeko erabiltzen da.

## Kanpo estekak

* Datuak: Q1425346
* Multimedia: Nizhnekamsk Reservoir / Q1425346
# Nizhnevartovsk

Nizhnevartovsk (errusieraz: Нижневартовск) Errusiako hiri bat da, Khanty-Mansi okrug-yugra autonomoan. 1960eko hamarkadan Mendebaldeko Siberiako petrolioaren booma eman zenetik asko hazi zen hiria, Samotlor eremuan zuen kokapenaren eta Ob ibaiaren alboan zuen izaera estrategikoa dela eta. Petrolioaren industriak bertan duen presentziak Errusiako hiririk aberatsenetako bat egin du.
Nizhnevartovsk da bere subjektu federalaren hiriburuaren populazioa gainditzen duen hiri bakarrenetako bat. 2010eko zentsuan 251.694 biztanle zituen.

## Kanpo estekak

* Datuak: Q172637
* Multimedia: Nizhnevartovsk / Q172637
# Notre-Dame-des-Champs (Parisko metroa)

    Beste esanahietarako, ikus «Notre-Dame-des-Champs (Paris)».
Notre-Dame-des-Champs Parisko metroaren geltokia da, Paris udalerriko 6. barrutian kokatuta dagoena.

## Ikus, gainera

* Parisko metroa
* Parisko metroaren geltokiak
* 12. linea (Parisko metroa)
* Notre-Dame-des-Champs (Paris)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q1970325
* Multimedia: Notre-Dame-des-Champs (Paris Metro) / Q1970325
# Notre-Dame-des-Neiges (Quebec)

Notre-Dame-des-Neiges Quebeceko udalerri bat da, Kanadan. Bas-Saint-Laurent eskualdean kokatuta dago, eta horren barruan dagoen Les Basques konderriko eskualde udalerria da.. 2011ko zentsoaren arabera 1,129 biztanle zituen 94.22 kilometro koadroko azaleran.

## Kanpo estekak

* Datuak: Q3344639
* Multimedia: Notre-Dame-des-Neiges, Quebec / Q3344639
# Notre-Dame-des-Pins (Quebec)

Notre-Dame-des-Pins Quebeceko udalerri bat da, Kanadan. Chaudière-Appalaches eskualdean kokatuta dago, eta horren barruan dagoen Beauce-Sartigan konderriko eskualde udalerria da.. 2011ko zentsoaren arabera 1,227 biztanle zituen 23.95 kilometro koadroko azaleran.

## Kanpo estekak

* Datuak: Q3344643
* Multimedia: Notre-Dame-des-Pins / Q3344643
# Notre-Dame-des-Prairies (Quebec)

Notre-Dame-des-Prairies Quebeceko udalerri bat da, Kanadan. Lanaudière eskualdean kokatuta dago, eta horren barruan dagoen Joliette konderriko eskualde-udalerria da. 2011ko zentsoaren arabera 8,868 biztanle zituen 18.20 kilometro koadroko azaleran.

## Kanpo estekak

* Datuak: Q142475
* Multimedia: Notre-Dame-des-Prairies / Q142475
# Notre-Dame-des-Bois (Quebec)

Notre-Dame-des-Bois Quebeceko udalerri bat da, Kanadan. Estrie eskualdean kokatuta dago, eta horren barruan dagoen Le Granit konderriko eskualde udalerria da.. 2011ko zentsoaren arabera 911 biztanle zituen 191.77 kilometro koadroko azaleran.

## Kanpo estekak

* Datuak: Q543704
* Multimedia: Notre-Dame-des-Bois / Q543704
# Notre-Dame-des-Champs (Paris)

    Beste esanahietarako, ikus «Notre-Dame-des-Champs (Parisko metroa)».
Notre-Dame-des-Champs (23), Frantziako Paris hiriburuan dagoen auzo bat da, Luxembourg (6) barrutian. 1999ko erroldaren arabera 24.731 biztanle zituen.
Izena auzo honetan dagoen Notre-Dame-des-Champs elizari zor dio.

## Ondarea

* Notre-Dame-des-Champs eliza

## Ikus, gainera

* Notre-Dame-des-Champs (Parisko metroa)

## Kanpo estekak

* Datuak: Q3413094
* Multimedia: Quartier Notre-Dame-des-Champs / Q3413094
# Notre-Dame-des-Anges (Quebec)

Notre-Dame-des-Anges Quebeceko udalerri bat da, Kanadan. Capitale-Nationale eskualdean kokatuta dago, eta horren barruan dagoen — konderriko eskualde udalerria da.. 2011ko zentsoaren arabera 394 biztanle zituen 0.04 kilometro koadroko azaleran.

## Kanpo estekak

* Datuak: Q3344620
* Multimedia: Notre-Dame-des-Anges, Quebec / Q3344620
# Notre-Dame-des-Monts (Quebec)

Notre-Dame-des-Monts Quebeceko udalerri bat da, Kanadan. Capitale-Nationale eskualdean kokatuta dago, eta horren barruan dagoen Charlevoix-Est konderriko eskualde udalerria da.. 2011ko zentsoaren arabera 815 biztanle zituen 57.07 kilometro koadroko azaleran.

## Kanpo estekak

* Datuak: Q3344635
* Multimedia: Notre-Dame-des-Monts / Q3344635
# Oroko Haitzak

Oroko Haitzak edo Atxabalgo Haitzak Araban kokatuta dagoen mendilerro bat da. Bere punturik altuena Atxabal mendia da, 888 metrorekin.
Mendilerroan dagoen Oro eta Atxabal mendiek ematen die izena mendilerroari.

## Mendiak

* Atxabal edo Oro, 888 m 42°55′54″N 2°49′16″W﻿ / ﻿42.9315669°N 2.8210144°W﻿ / 42.9315669; -2.8210144
* Los Sobrados, 870 m 42°55′51″N 2°49′30″W﻿ / ﻿42.93079°N 2.82499°W﻿ / 42.93079; -2.82499
* Intusi, 817 m 42°55′43″N 2°49′06″W﻿ / ﻿42.9286100°N 2.8184700°W﻿ / 42.9286100; -2.8184700
* Gitabe, 807 m 42°56′08″N 2°49′22″W﻿ / ﻿42.93566°N 2.82273°W﻿ / 42.93566; -2.82273
* Arleaga, 797 m 42°55′53″N 2°49′58″W﻿ / ﻿42.9314045°N 2.8327062°W﻿ / 42.9314045; -2.8327062
* Iruratxi, 786 m 42°56′06″N 2°48′36″W﻿ / ﻿42.9349353°N 2.8101216°W﻿ / 42.9349353; -2.8101216
* Katergi, 780 m 42°55′21″N 2°49′03″W﻿ / ﻿42.92261°N 2.81741°W﻿ / 42.92261; -2.81741
* Asmurgi, 716 m 42°56′25″N 2°50′14″W﻿ / ﻿42.9401999°N 2.8371316°W﻿ / 42.9401999; -2.8371316

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Haitzak Oroko Haitzak (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q61249099
# Oromiño erreka

    Artikulu hau ibaiari buruzkoa da; Zornotzako auzunea gaitzat duena beste hau da: «Oromiño»
Oromiño erreka Zornotzako udalerriaren ekialdean dagoen erreka da. Oiz mendian jaiotzen da eta Muxikako lurrak zeharkatu ondoren, Oromiño auzotik igarotzen da eta Ibaizabal ibaira isurtzen ditu urak Iurreta eta Zornotza arteko mugan.

## Ikus, gainera

* Ibaizabal ibaia

## Kanpo estekak

* Datuak: Q12265278
# Oromoera

Oromoera afro-asiar familiako hizkuntza bat da, kuxtar hizkuntzen taldean hiztun gehien dituena.

## Erreferentziak

* 1 2 (Ingelesez) «Oromo», Ethnologue webgunean (18. argitaraldia, 2015).
* ↑ Berria. Estilo Liburua: Etiopia. .

## Kanpo estekak

* (Ingelesez) Oromoeraren akademia
* (Ingelesez) «Oromo», Ethnologue webgunean.
* (Ingelesez) Oromoera ataria
* (Ingelesez) Oromoerazko lotura-bilduma
* (Ingelesez) Oromoerazko hiztegi ttipia
* Datuak: Q33864
# Oron

Oron Frantziako udalerri bat da, Mosela departamenduan dagoena, Ekialde Handia eskualdean. 2013an 109 biztanle zituen.

## Demografia
### Biztanleria

2007an Oron udalerrian erroldatutako biztanleak 109 ziren. Familiak 41 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 17 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 45 etxebizitza zeuden, 43 familiaren etxebizitza nagusia ziren eta 2 hutsik zeuden. Etxebizitza guzti hauek 45etxeak ziren. 43 etxebizitza nagusietatik 38 bere jabearen bizilekua ziren, 3 alokairuan okupaturik zeuden eta 1 doan lagata zegoen; 2 etxek hitu gela zituzten, 5 etxek lau zituzten eta 35 etxek bost zituzten. 42 etxek euren parking plaza propioa zuten azpian. 19 etxetan ibilgailu bat zegoen eta 20 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Oron udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 12 |
| 0 | 80-84 | 0 |
| 0 | 75-79 | 0 |
| 8 | 70-74 | 4 |
| 0 | 65-69 | 4 |
| 0 | 60-64 | 0 |
| 4 | 55-59 | 4 |
| 4 | 50-54 | 0 |
| 8 | 45-49 | 8 |
| 0 | 40-44 | 4 |
| 0 | 35-39 | 4 |
| 0 | 30-34 | 0 |
| 0 | 25-29 | 0 |
| 0 | 20-24 | 4 |
| 4 | 15-19 | 4 |
| 0 | 10-14 | 4 |
| 0 | 5-9 | 8 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 65 ziren, horien artean 46 aktiboak ziren eta 19 inaktiboak ziren. 46 pertsona aktiboetatik 42 lanean zeuden (20 gizon eta 22 emakume) eta 4 langabezian zeuden (2 gizon eta 2 emakume). 19 pertsona inaktiboetatik 6 erretiraturik zeuden, 10 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 janari enpresa zen eta 1 administrazio publikoko enpresa zen.
2009an zegoen establezimendu komertzial bakarra okindegi bat zen.
2000. urtean Oron udalerrian 3 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements et de services dans le domaine du commerce en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q21745
* Multimedia: Oron (Moselle) / Q21745
# Oroko Haitzetako kastroa

Oroko Haitzetako kastroa, Zuiako udalerrian, oro haitzean dagoen Brontze Aroko, Burdin Aroko eta Erromatar garaiko herri harresitua da.
Jose Migel Barandiaranek 1934an aurkitu zuen. Azken brontzetik hasi eta erromanizazio aurreratuko garaietara bitarteko populazioak erakusten dituzten geruzen segida. Zeramika ugari eta garrantzitsua; 1964an aurkitutako burdinazko birinbao bat aurkitu zen.
Laugarren kanpainan, J. M. Ugartechea, A. Llanos, J. Fariña eta J. A. Agorretak zuzendutako lantaldeak forma biribila zuen etxe bat aurkitu zuten, besteak beste.

## Erreferentziak

* ↑ (Ingelesez) «PEÑAS DE ORO - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2023-08-15).
* ↑ El Castro de las Peñas de Oro : Valle de Zuya-Álava / [por José Miguel Ugartechea... (et al.). ] Institución Sancho el Sabio, [1968?] (Noiz kontsultatua: 2023-08-15).
* ↑ Llanos Landaluze, Armando. (1968). «IV Campaña de excavaciones arqueológicas en el Castro de las Peñas de Oro (Valle de Zuya-Álava).» Estudios de Arqueología Alavesa (Gasteiz) 3. lib.: 149-150..

## Kanpo estekak

* Aztarnategiari buruz argitaratutako materialak Sancho el Sabio Elkargoaren Datu Basean
* Apellaniz, Juan Mari. 1974. "Interpretación de la secuencia cultural y cronológica del castro de las peñas de oro (Zuya-Alava)". Munibe. Donostia. Aranzadi. XXVI urtea - 1 -2 Zk. - 1974. 3-26 or.
* Datuak: Q121464246
# Oromo (herria)

Oromo (oromoeraz: Oromoo; ge'ez: ኦሮሞ, ’Oromo) Etiopian, Keniako iparrean zein Somaliako zenbait tokietan bizi den talde etniko bat da. Etiopiako biztanleriaren %34,5a osatzen dute. Oromoeraz egiten duen herri honek gertuko herriekin izandako gerren ondorioz migrazio historikoak jasan ditu.

## Erreferentziak

* ↑ Berria. Estilo Liburua: Etiopia. .
* ↑ (Gaztelaniaz) Perras, Arne. (2004). Carl Peters and German Imperialism 1856-1918: A Political Biography. Oxford University Press, 154–157 or. ISBN 978-0-19-926510-7..

## Kanpo estekak

* Datuak: Q318674
* Multimedia: Oromo people / Q318674
# Orokorki Onartutako Kontabilitate-Printzipioak

Kontabilitatean, Orokorki Onartutako Kontabilitate-Printzipioak kontableek jarraitutako irizpide, prozedura eta arauen multzoa da, kontabilitatearen emaitzek eta zehatzago urteko kontuek enpresaren errealitate ekonomikoa modu fidel eta egokian islatzen dutela bermatzearren. 2007ko Espainiako Kontabilitate-Plan Orokorrak printzipio hauek jasotzen ditu:
* funtzionamenduan dagoen enpresaren printzipioa, balorazioak egiterakoan enpresak bere jardueran jarraitu behar duela pentsatu behar da, likidaziorik ez dela egingo alegia;
* sortzapen printzipioa, egitate ekonomikoak gertatzen diren unean erregistratu behar dira;
* uniformetasun printzipioa, kontabilitaterako aukeratutako irizpideak denboran zehar egonkortasunez erabiliko dira;
* zuhurtasun printzipioa, ziurgabetasun egoeretan balioespenak zuhurtasunez egin behar dira, arriskuak ekidinez eta eskuratutako irabaziak bakarrik erregistratuz;
* ez-konpentsazio printzipioa, aktibo eta pasiboko kontuak ez dira konpentsatu behar, ez eta gastuak eta irabaziak ere;
* garrantzi erlatiboaren printzipioa, printzipioak eta aukeratutako irizpideak erabiltzean salbuespenak egin daitezke, baldin eta aldaketa hauen garrantzi erlatiboa nabarmena ez bada eta irudi fidela kolokan jartzen ez denean.

## Kanpo estekak

* Datuak: Q1779838
# Oromerazko Wikipedia

Oromerazko Wikipedia Wikipediaren oromerazko edizioa da. 2009ko urriaren hasieran 204 artikulu zituen eta Wikipedien zerrendan 226.a zen.

## Kanpo estekak

* Oromerazko Wikipedia
* Datuak: Q8570425
* Multimedia: Oromo Wikipedia / Q8570425
# Oromë

Oromë, Valarretako bat da, Aratarren taldekoa. Bere izenak, Adar Soinua esan nahi du; sindarinez Araw bezala ere ezagutzen da. Animalia hezitzailea eta Ehiztaria da, Valinorreko hegoaldeko zatian bizi da, basoan. Zaldizkoen nazio guztiek gurtzen dute, ehizatik bizi direnek, artzaiek eta basoetako biztanleek bezala.
Yavanna eta Ulmorekin batera, ez zuen, sekula, Erdialdeko Lurraldea erabat utzi, Melkorrek, Zuhaitzen Aroak hasi zirenean Valarrak kanporatu zituenean, eta hara joaten jarraitu zuen. Honela, Melkorren izakiak ehizatzen aritzen zen, ehiza zaldiak eta bere adar Valaroma erabiliz.
Oromëren bidaiak eragozteko, Melkorrek, Eriadorren ekialdeko mugan Mendi Lainotsuak altxatu zituen. Hala ere, Oromëk ehizatzen jarraitu zuen. Honela, Kuivienen lakuaren ondoan, berriki itzartu ziren Elfoak aurkitu zituen. Hala eta guztiz ere, Melkorrek lehenago aurkitu zituen, eta, zuzenean kalte egin beharrean, eta Oromë han inguruan zebilela zekienez, Elfoak, handik urruti torturatzeko eramango zituen ehiztari arriskutsu baten zurrumurrua zabaldu zuen, Melkorrek berak harrapatzen zituen Elfoekin egiten zuena zena (honela sortu zen, Elfoen artean, orkoak, hasieran Melkorrek harrapatutako elfoetatik zetozenaren ideia).
Honela aurkitu zituen Oromëk Elfoak, eta Melkorren gezurrak sinetsi zituztenak, ihes egin zuten, gehiago sekula ikusi ez zirelarik. Gainontzekoak, geratu egin ziren, eta ehiztari gaiztoarena gezurra zela ikusi zuten, Valinorreko zuhaitzen argia bere begietan isladatzen baitzen.
Oromë, orduan, gainontzeko Valarrei, Iluvatarren lehen semeak ziren Elfoak itzartu zirela esatera joan zen, honela, Elfoen martxa handia hasi zelarik.
Oromëren maiar ezagunen artean, honako hauek daude:
* Tilion: Ilargiaren ontzia eramateaz arduratzen zen maia
* Alatar: Azti urdinetako bat
* Pallando: beste azti urdina.

## Kanpo estekak

* Datuak: Q78555
# Nymphaeales

Nymphaeales ordena landare loredunen uretako landare bat da, ur gainean hedatzen diren hosto handi biribilak dituena.

## Kanpo estekak

* Datuak: Q27421
* Multimedia: Nymphaeales / Q27421
* Espezieak: Nymphaeales